b'\n_START_ARTICLE_\nNepodno\xc5\xa1ljivi gnjavator\n_START_SECTION_\nRadnja\n_START_PARAGRAPH_\nJim Carrey glumi instalatera kabelske televizije koji se predstavlja kao Chip Douglas. Jednog dana dolazi instalirati kabelsku Stevenu Kovacsu (Matthew Broderick), koji se upravo uselio u novi stan nakon \xc5\xa1to je prekinuo vezu s djevojkom Robin (Leslie Mann). Nakon \xc5\xa1to mu Chip instalira kabelsku Steven se prisjeti savjeta da instalateru ponudi 50 dolara u zamjenu za besplatne programe, kojeg mu je prethodno dao prijatelj Rick (Jack Black), i la\xc5\xbeira zanimanje za pozadinu Chipova posla. No, on to shvati preozbiljno i o\xc4\x8dajni\xc4\x8dki poku\xc5\xa1ava postati Stevenovim najboljim prijateljem te mu po\xc4\x8dinje davati savjete kako da natrag pridobije Robin, ali i ekstravagantne poklone poput televizora s velikim ekranom i vrhunskog karaoke sustava. Kada Steven odbije te poklone i Chipovo prijateljstvo, on mu odlu\xc4\x8duje zagor\xc4\x8dati \xc5\xbeivot te mu prvo organizira da zavr\xc5\xa1i u zatvoru zbog navodnog primanja ukradene robe. No, i kad Stevena nakon vikenda provedenog u pritvoru puste na slobodu, Chip nastavlja gnjaviti ne samo njega ve\xc4\x87 i njegovu djevojku Robin. U pozadini glavne radnje tijekom filma se pojavljuje pri\xc4\x8da o su\xc4\x91enju biv\xc5\xa1em dje\xc4\x8djem glumcu i zvijezdi televizijske serije optu\xc5\xbeenom za ubojstvo svog brata blizanca, tako\xc4\x91er zvijezde iste serije (obojicu ih glumi Ben Stiller).'